Apartma je na odlični lokaciji – za prihod iz CDG imate samo nekaj minut hoje iz železniške postaje kamor vas pripelje RER B vlak, hkrati od postaje dovolj oddaljen, da je mirno in občutek tega dela mesta je zelo varen. Za nadaljnjo popotovanje po mestu pa je metro postaja točno namesto vhoda v apartma, čeprav je veliko že možno doseči tudi peš - v rangu 20-30 minut lahko pridete npr. do Louvre ali George Pompidu, ipd.
V bližnji okolici (na 5 min peš) je veliko trgovin, pekarn ali restavracij z najrazličnejšo ponudbo – cene v tem kvartu so zmerne, glede na pariške cene seveda.
Sam apartma je zelo stilsko opremljen. Lastniki v njem dejansko živijo preko leta (ne v času, ko ste tam vi), zato boste prejeli kuhinjo do popolnosti opremljeno (mi sicer niso tega veliko izkoristili, ampak če želite kuhati lahko pričakujete, da boste imel na voljo vse pripomočke).
Poleg osrednjega dnevnega prostora imate spalnico z zakonsko posteljo in 2 otroški sobi – otroški sobi sta zelo prijetni in lepi, v obeh je jogi za 2 osebi (cca.160-180cm). Čudoviti sobi, če potujete z otroci – edino če potuje v skupini kjer vas je več kot 2 odrasla, morate računati da v otroški sobi “splezate” na višji del sobe za spanje.
Celotno stanovanje je prostorno z visokimi stropi, opremljeno z zelo dobrimi zvočniki po celem stanovanju za relaksacijo po napornem raziskovanju mesta.
Pričakujete, da boste od lastnikov prijeli v naprej navodila za prijavo – dobili boste kode za dostop do apartmaja in srečanje za ključe ni potrebno. Komunikacija z lastniki je hitra in enostavna, pričakujte pa tudi zelo dobro angleščino v skandinavskem stilu.
Malo daljši opis za stanovanje, ki ga zagotovo lahko zelo priporočam.